kardosdrur/scandi-wiki huggingface dataset:
Højresvingsulykke

Med udtrykket højresvingsulykke mener man oftest den type ulykker, hvor et motorkøretøj under højresving rammer en fodgænger eller en cyklist. 

Ved sammenstødet mellem cyklist/fodgænger og en personbil er der tale om en påkørsel, mens mødet mellem cyklist/fodgænger og en lastbil i en højresvingsulykke oftest har karakter af en hel eller delvis overkørsel. Der er i forbindelse med sidstnævnte oftest tale om en meget høj dødelighed. Undersøgelser viser, at 80% dræbes på stedet eller i umiddelbar tilslutning hertil, og at dette er forårsaget af de omfattende knusningslæsioner – oftest på flere kropsregioner. Potentialet for at redde menneskeliv ved at optimere behandlingsmulighederne er derfor beskedent, ligesom brug af cykelhjelm sjældent kan forhindre disse typer ulykkers dødelige udgang..

Især efter årtusindskiftet har der i medierne og blandt politikerne været meget fokus på højresvingsulykker, hvor lastbiler har ramt cyklister, hvilket har ført til, at dansk indregistrerede lastbiler i dag (efter 2005) skal være udstyret med mindst tre spejle, der – hvis de er korrekt indstillet – skal kunne eliminere alle blinde vinkler på højre side af køretøjet, hvor de bløde trafikanter som regel færdes.

Desværre har statistikken vist, at det senest tilkomne spejl ikke har ændret antallet af dræbte i højresvingsulykker. Det er dog svært at vurdere effekten af spejlet, idet der dels er chauffører, der ikke når at orientere sig i somme tider fire spejle, dels er mange, der kører med forkert indstillede spejle, dels er mange cyklister, der føler sig sikre efter omtalen i medierne og fejlagtigt tror, at chaufføren kan se cyklisten uanset forholdene.

Et teoretisk fornuftigt, men urealistisk forslag til nedbringelse af dødstallet har været, at alle cyklister skulle have kørekort med teoriundervisning, hvor man lærer om at gøre sig synlig i trafikken.

Et andet forslag har gået på, at cyklister skulle køre i venstre side af vejen for at have front mod bilerne. Det er uvist, hvor mange tilsvarende venstresvingsulykker dette ville give.

I praksis har man foreløbig ladet det være op til bilisterne at rette op på problemet, blandt andet ved hjælp af omtalte spejl eller tilsvarende kamera samt ændring af bødetakster.

Se også 

 Spøgelsescykel

Eksterne henvisninger 

Ulykker
Grusvej

En grusvej er en vej, hvis belægning består af grus og mindre sten, eventuelt i form af knuste byggematerialer.

Mange grusveje er opstået ved, at man simpelt hen har fyldt grus i hullerne i de hjulspor, der var over markerne (jordveje). Andre er direkte nyanlagt som grusveje, eksempelvis i sommerhusområder, arbejdsveje i skove og tilsvarende.

På private grusveje og indkørsler er det ikke ualmindeligt at se mere eller mindre neddelte stykker tegl eller beton, der har været tilovers efter ombygninger og siden er recirkuleret som vejmateriale, når der skulle lappes huller. På offentlige veje lappes der normalt med stabilgrus, genbrugsstabil eller skærver. Visse steder har private forsøgsvis lagt slagger fra forbrændingsanlæg på vejene.

De mange huller er en af ulemperne ved en grusvej frem for en asfalteret vej, idet hullerne hurtigere vokser sig større. Især når der er regnvand i hullerne, går det hurtigt, idet de finere korn skylles væk sammen med vandet, når en bil kører igennem. Herved kommer der en lille vold rundt om hullet i den afstand, hvor vandet oftest når ud, og hullet virker derved endnu dybere. Dette er en selvforstærkende effekt.

En anden ulempe er støvet, når vejen er tør. Især ved veje med slaggelag er det et problem, men alle grusveje støver, når der køres på den tørre vej.

Endnu en ulempe er risikoen for at fjerne vejmateriale ved snerydning, da der ikke er nævneværdig modstand i løst materiale i forhold til sneen.

Til sidst er der problemet på mange enkeltsporede grusveje med midterrabatten mellem de to hjulspor. Hvis denne ikke holdes nede, kan det give skader på lavbundede køretøjer, der forsøger at benytte vejen. Samtidigt forringer det vandets mulighed for at løbe væk fra vejen, og gør det svært at rydde al sneen væk med maskiner.

Fordelen ved grusveje er naturligvis at de er simple og billige at anlægge og vedligeholde, så på strækninger med ringe trafik og lave hastigheder kan de stadig være at foretrække. Også på steder hvor f.eks. jordbundsforhold kan være hård ved asfalt kan grus være at foretrække.

Se også 
 Makadam

Vejtyper
Sakramentskirken

Sakramentskirken er flot beliggende på Nørrebrogade over for Fælledvej og er kirke for den katolske menighed på Nørrebro i København. Den er indviet til Sankt Villehad af Danmark.

Den katolske kirkes indtog på Nørrebro foregik i 1873, da Sankt Joseph Søstrene lod opføre et hospital, hvor man i juli måned 1875 begyndte at afholde messer i hospitalets kapel.

Omkring 1889 var menigheden vokset sig så stor, at der var pladsmangel i kapellet, hvilket fik pastoren til at lede efter en passende beliggenhed. Denne fandt han året efter på den nuværende adresse. Imidlertid var ejendommen indrettet som butik og blev derfor købt – dog betingede sælgeren sig 10 års yderligere drift.

I 1899 blev der udfærdiget arkitekttegninger for den nye kirke og en tilhørende skole. Nedrivningen begyndte kort tid efter butikkens ophør, og de første byggesten blev lagt i juli 1915, så kirken kunne blive indviet i sommeren 1917.

I dag syner kirken ikke af det store, da byen har udviklet sig med flere høje bygninger. Mest markant er de to tårne, der stadig rager op over de øvrige bygninger. Men kirken fremstår aldeles tydeligt, når man kører ad Fælledvej ind til Nørrebrogade.

Den skole man opførte sammen med kirken er Sankt Ansgars Skole og deler i dag adresse med kirken.

Katolske kirker i Danmark
Nørrebro
Kirker i Københavns Kommune
Poppelrose

Poppelrose (Lavatera) er en slægt, som er udbredt med arter i Europa og Vestasien. Det er oprette, stivgrenede stauder eller buske med spredtsiddende, lodne blade, som kan minde om Sølv-Poppels. Blomsterne er store og tragtformede med den karakteristiske, sammenvoksede griffel-støvdragere, som kendes fra familiens blomster i det hel taget.

 Tysk Poppelrose (Lavatera thuringiata)
 Mamelukærme (Lavatera trimestris)

 Lavatera cachemiriana
 Lavatera oblongifolia
 Lavatera olbia
 Lavatera punctata
 Lavatera triloba

Planteslægter
Katost-familien
Sojuz 11

Sojuz 11 var missionsbetegnelsen på en flyvning med den sovjetiske rumkapsel Sojuz til den sovjetiske rumstation Saljut 1. Det var historiens første succerige sammenkobling mellem en rumkapsel og en rumstation, og den nittende flyvning i det sovjetiske Sojuz-rumprogram.

Kosmonauterne, Georgi Dobrovolski, Viktor Pazajev og Vladislav Volkov, forlod Bajkonur-kosmodromen den 6. juni 1971. Efter den vellykkede sammenkobling med Saljut 1, blev de den næste dag, historiens første besætning på en bemandet rumstation.

På turen tilbage til jorden den 29. juni 1971 omkom besætningen. En defekt luftventil, der skulle have åbnet kort før landingen for at udligne trykket i kapslen med luften uden for, åbnede allerede ved frakoblingen. Derved forsvandt luften i rumkapslen ud i verdensrummet og besætningen blev kvalt. Kosmonauterne fik en statsbegravelse.

De tre kosmonauter er de eneste mennesker, der er døde i rummet.

Rumkapslen blev efterfølgende gennemgribende ændret, så der blandt andet kun var plads til to mand, der nu kunne være iført rumdragter under flyvningen, med større sikkerhed til følge.

Kilde 

Sojuz-programmet
Rumfartsulykker
Sankt Andreas Kirke (København)

Sankt Andreas Kirke ligger i København ved krydset med Gothersgade, hvor Nørre Farimagsgade bliver til Øster Farimagsgade. Kirken er nabo til Botanisk Have og det gamle Kommunehospital.

Kirken er opført ved arkitekt Martin Borch, mens hovedportalen er af billedhuggeren Anders Bundgaard. Kirkens oprindelige dekoration var udført af Johan N. Schrøder, men er malet over.

Historie 
Kirken er en af de 16, som Københavns Stiftsråd har anbefalet lukket.

Kirkebygningen

Interiør

Gravminder

Referencer

Eksterne kilder og henvisninger 

 Sogneportalen 
 Sankt Andreas Kirke  hos nordenskirker.dk
 Sankt Andreas Kirke hos KortTilKirken.dk

Kirker i Københavns Kommune
Kirker i Københavns Stift
Kirker i Københavns Amt
Indre By (København)
Honningsyp

Honningsyp er en bornholmsk drik, som efter 2008 oplevede en renæssance pga. salg i fødevare- og specialbutikker til turister og bornholmere.

Ordet syp (etymologisk samme ord som sv. sup) svarer til en snaps, en spids eller en enkelt genstand fra snapseflasken.

Honningsyp laves af honning og snaps. Der findes mangfoldige opskrifter. Der er store smagsforskelle pga. valg af snaps og honning. Der kan også tilsættes krydderier og krydderurter, og honningen kan erstattes af andre sødemidler som rørsukker, brun farin eller sirup. 

Ingen bornholmer vil bruge andet end honning. De fleste bruger et glas honning til en flaske snaps. Sypen kan røres med ske eller laves i en blender. 

Den er gennemsigtigt gul og får et brunligt bundfald af pollen og bivoks, som nogle filtrerer fra, mens andre bare nyder eller ryster flasken inden servering. Sypen serveres ved 12 grader.

Oprindeligt brugtes smagstilsætninger i honningsyp (søder syp) og bitter med malurt (besker syp) for at dække den fæle smag af fusel. Tidligt blev honningsyp drukket af sølvbrændevinsskåle eller spist med ske i de rige skipper- og bondehjem ved juletid. Eller den blev brugt som dyppelse til de tørre kommenskringler. Bornholmerne fik retten til at brænde snaps som tak for at skænke Frederik 3. deres ø til arv og eje i 1658. Privilegiet varede til 1864, og snapsen flød rigeligt i alle kredse på Bornholm.  

Senere blev sypen serveret i glas eller skåle til hver enkelt. Det toldfrie udsalg på Bornholmstrafikkens Rønne-Ystad-rute førte et produkt ved navn Honning>>syp<<, men det havde en alkoholprocent svarende til hedvin, og mange bornholmere mente, at "det havde aldrig haft noget med hønnusyp at gøre".

Den Bornholmske Spritfabrik har siden 2006 ført en honningsyp, som er nøje udvalgt ud fra forskellige varianter i samarbejde med Bornholms Sypklub. Den sælges overalt på øen, også om sommeren, hvor turisterne falder for den bornholmske specialitet, som er en anderledes souvenir.

For Bornholmere er det stadig en drik der forbindes med jul - typisk begynder bornholmere, at lave den i november, så den kan lagre og få en bedre smag igennem november og december, så den kan drikkes op til jul.

Se også 
Mjød
Krupnik

Ekstern henvisning
Billed fra Den Bornholmske Spritfabrik ApS af Honningsyp

Likører
Snapse
Sankt Johannes Kirke (København)

Sankt Johannes Kirke er en kirke i København ved Sankt Hans Torv og er bl.a. vært for studenterpræsten på Københavns Universitet for Det Sundhedsvidenskabelige Fakultet og Det Naturvidenskabelige Fakultet. Ydermere hører Rigshospitalets Kirke under Sankt Johannes Sogn.

Historie 
I midten af det 19. århundrede var der mangel på kirker i København, og befolkningen på Nørrebro måtte vandre inden for voldene og søge kirker der. Københavns befolkning blev omtrent fordoblet fra 1800 til 1870, mens antallet af kirker og præster forblev uændret, så der i 1870 var ca. 20.000 indbyggere pr. kirke.

Den første kirke uden for Københavns volde blev opført ved Sankt Hans Torv på Nørrebro i 1856-61. Byggegrunden var skænket af kommunen og lå på den gamle Blegdams Fælled. Pengene til byggeriet kom dels fra en indsamling og dels fra det offentlige.

Sankt Johannes Kirkes første sognepræst, Rudolph Frimodt, begyndte en bevægelse for at forsyne byen med kirker, og fra 1874 til 1880 fik København fire nye kirker: Stefans, Jakobs, Pauls og Matthæus.

11. juni 1867 giftede Nina Hagerup og Edvard Grieg sig i kirken.

Kirkebygningen 

Sankt Johannes Kirke er tegnet af den nyuddannede arkitekt Theodor Sørensen, som dimitterede fra Akademiet i 1853 og var stærkt inspireret af datidens store kirkearkitekt, Gottlieb Bindesbøll. Sankt Johannes Kirkes tre gavle kan også ses i Hobro Kirke opført af Bindesbøll i 1850-52.

Sankt Johannes Kirke var den første i Københavnsområdet som genbrugte middelalderens udtryksmidler med aftrappede gotiserende gavle og spidsbuede vinduer. Stilen var usædvanlig for nybyggede kirker, men blev senere udbredt over hele landet.

Gravminder

Referencer

Litteratur 
 Fr Thomassen: Sct Johannes Kirke i København 1861-1911.
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940.
 Foreningen til Gamle Bygningers Bevaring 2001.

Eksterne kilder og henvisninger 

 Sankt Johannes Kirke hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Nørrebro
Dansk Folkepartis Ungdom

Dansk Folkepartis Ungdom (DFU), stiftet 3. december 1995, er Dansk Folkepartis officielle ungdomsorganisation.

DFU har som et af sine primære formål at udvikle talenter til Dansk Folkepartis virke i dansk politik. DFU ser det således ikke som sin opgave at give modspil til moderpartiets politiske linje, hvilket adskiller DFU fra de andre danske ungdomspolitiske organisationer.

DFU har ca. 500 medlemmer (2022).

Historie 

DFU har haft 10 forskellige formænd i perioden fra stiftelsen i 1995 til 2021. Deriblandt cand.mag. Kenneth Kristensen Berth, der havde posten fra 1999 til 2007. Han fik med sin 8 år lange formandsperiode rekorden som den længstsiddende landsformand for en politisk ungdomsorganisation i Danmark i nyere tid.

I november 2016 trak Lucas Hultgren, der var blevet valgt tidligere samme år, sig pludselig fra posten med øjeblikkelig virkning med henvisning til private og politiske uoverensstemmelser med andre medlemmer af hovedbestyrelsen. Derpå blev Chris Veber Østergaard konstitueret som ny formand, og ved årsmødet i 2017 blev Chris Bjerknæs valgt som landsformand. I 2020 blev han afløst af Tobias Weische.

Ved folkeafstemningen om EU-forsvarsforbeholdet anbefalede Dansk Folkepartis Ungdom at stemme nej.

Formænd for DFU 
 1995-1999 Carl Christian Ebbesen
 1999-2007 Kenneth Kristensen Berth
 2007-2010 Allan Steen Hansen
 2010-2012 Bente Kronborg Holst Flensted
 2012-2015 Anders Primdahl Vistisen
 2015 Peter Kofod
 2015-2016 Lucas Thelander Hultgren
 2016-2017 (konstitueret) Chris Veber
 2017-2020 Chris Bjerknæs
 2020-2022 Tobias Weische
 2022-2023 Christian Bülow
 2022-     Joachim Mortensen

Lokalforeninger 
Der er 17 lokalforeninger i DFU:

Medlems- og lokalforeningsudvikling (1997-2022)

Anklager for ekstremisme 
Ligesom Dansk Folkeparti er Dansk Folkepartis Ungdom blevet anklaget for forhånende synspunkter. I 2002 blev Morten Messerschmidt og tre andre tidligere bestyrelsesmedlemmer fra Dansk Folkepartis Ungdom idømt 14 dages betinget fængsel for overtrædelse af straffelovens § 266b - også kaldet racisme- eller diskriminationsparagraffen. Dommen faldt i Retten i Hvidovre 11. oktober 2002 og blev skærpet i Østre Landsret 9. maj 2003. Anledningen var en annonce i bladet Studiemagasinet, der i byrettens dom blev beskrevet således:

Referencer

Eksterne henvisninger 
 DFUs website

Folkepartis Ungdom
Ungdom
Etableret i 1995
Oral suspension

Oral suspension er en lægemiddelform, hvor forskellige typer af medicin indtages gennem munden.
 
Lægemidlet er en mikstur, hvor fine medicinske/kemiske partikler sammen med eventuelle smagsstoffer er opslæmmet i en væske, hvor de holdes flydende ved hjælp af egen opdrift.

Farmakologi
No Balance Palace

No Balance Palace er det femte studiealbum fra den danske rockgruppe Kashmir, der blev udgivet den 10. oktober 2005 af Columbia Records.

Albummet gæstes af den engelske musiker David Bowie på singlen "The Cynic", samt den amerikanske sanger Lou Reed, der reciterer et digt skrevet af Kasper Eistrup på nummeret "Black Building".

No Balance Palace modtog i marts 2006 platin for 40.000 solgte eksemplarer.

Spor

No Balance EP 
En EP med titlen No Balance EP udkom digitalt den 16. februar 2010 i USA, forud for en turné i USA og Mexico i marts 2010.

Hitlister og certificeringer

Album

Ugentlige hitlister

Certificeringer

Singler

Referencer

Eksterne henvisninger 
 

Kashmir-album
Album fra 2005
John McVie

John Graham McVie (født 26. november 1945 i Ealing, London) er en britisk bassist, bedst kendt som medlem af Fleetwood Mac gennem knap 40 år.

Som barn studerede McVie trompet, og senere begyndte han at spille guitar. Han skiftede imidletid til el-bas, og efter at have udstået militærtjeneste og arbejdet knap et år som skatteinspektør blev McVie i 1963 medlem af John Mayall & the Bluesbreakers. Her mødte han en række musikere, bl.a guitaristen Peter Green og trommeslageren Mick Fleetwood. McVie var medlem af The Bluesbrakers i fem år, afbrudt af korte pauser pga. overforbrug af alkohol.

I 1967 dannede han med Green og Fleetwood gruppen Fleetwood Mac ("Mac" kommer fra McVies efternavn), som fra starten havde moderat succes i Europa. Gruppen havde skiftende medlemmer, med Fleetwood og McVie som det faste holdepunkt.

McVie giftede sig i 1968 med gruppen Chicken Shacks sanger og pianist Christine Perfect, og hun blev fra 1970 medlem af Fleetwood Mac. Efter at Green havde forladt gruppen flyttede McVie og de øvrige medlemmer til Los Angeles, hvor McVie har boet siden. Gruppens musik blev gradvist mere pop-præget, og gruppen opnåede i 1977 stor succes med albummet Rumors. Samme år blev McVie skilt.

Siden slutningen af 1970'erne er Fleetwood Mac fortsat med varierende succes og besætning, stadig med McVie og Fleetwood som faste medlemmer, dog med en pause fra 1995-1997. McVie blev i 1987 ramt af et hjerteanfald pga. alkoholmisbrug og var i perioden derefter på afvænning.

McVie holder sig så vidt muligt ude af offentlighedens søgelys. Han har lavet et enkelt solo-projekt, John McVie's Gotta Band, i 1992, men foretrækker i øvrigt at bruge sin fritid på sejlsport. Han giftede sig i 1978 med Julie Ann Reubens, med hvem han i 1989 fik en datter.

Diskografi 
 Udgivelser med John Mayall & the Bluesbreakers
 Et lang række udgivelser med Fleetwood Mac
 John McVie's Gotta Band with Lola Thomas (Warner, 1992)

Eksterne henvisninger 

 Fleetwood Mac website
 John McVie biografi 
 

Musikere fra England
Bassister fra Storbritannien
Addys Mercedes

Addys Mercedes, cubansk sangerinde & komponist, blev født i Moa / Holguin, Cuba.

Diskografi

Albums 
 Mundo Nuevo (2001 Media Luna)
 Nomad (2003 Media Luna)

Singles & Videos 
 Mundo Nuevo (2001 Media Luna)
 Gitana Loca (2005 Media Luna)
 Esa Voz (2005 Media Luna)
 Sabado Roto (2011 Media Luna)
 Hollywood (2012 Media Luna)
 Gigolo (2012 Media Luna)

Remixes 
- Latin House, Ragga, Deephouse -
 Mundo Nuevo (Tony Brown – Media Luna)
 Gitana Loca (Tony Brown – Media Luna)
 Esa Voz (4tune twins – Media Luna)
 Afro D' Mercedes (Andry Nalin – Media Luna)
 Oye Colombia (4tune twins – Media Luna)
 Cry It Out (Guido Craveiro – Media Luna)
 Cha Ka Cha (Ramon Zenker – Media Luna)

Eksterne henvisninger 

 Addys Mercedes officielle hjemmeside 
 Myspace.com – Addys

Sangere fra Cuba
Tom Dowd

Tom Dowd (20. oktober 1925 – 27. oktober 2002) var en amerikansk studie tekniker og producer kendt for sit arbejde med både jazz og rock, måske især sit samarbejde med Eric Clapton.

Under 2. verdenskrig arbejdede Dowd på Manhattanprojektet ved Columbia University og efter krigen fortsatte han dette arbejde, bl.a. med deltagelse i test af nukleare våben ved Bikini-atollen. 

Efter at have forladt hæren begyndte Dowd at anvende sine tekniske færdigheder inden for studie-arbejde. Han er anerkendt som den tekniker der gjorde otte-spors optagelse almindelige til kommercelle musik-optagelser, og han opfandt brugen af kanal fadere i stedet for drejeknapper på mixer-pulte til lyd. Han opfandt også en række metoder til at ændre lyd i redigerings-fasen.

Dowd arbejdede i starten med jazz optagelser i New York. Han blev senere ansat af Atlantic Records og stod for banebrydende optagelser med Ray Charles, John Coltrane og Ornette Coleman. Senere i 1960'erne arbejdede han bl.a. for Aretha Franklin, Cream og Allman Brothers. 

I 1970'erne producerede Dowd bl.a. albums for Rod Stewart og Lynyrd Skynyrd og var tæt involveret i den kreative process ved Derek and the Dominoes' Layla and Other Assorted Love Songs og Claptons 461 Ocean Boulevard.

Dowd modtog i 2002 en Grammy Trustees Award for sin indsats.

Eksterne henvisninger 

Musikere fra USA
Elektromagnetisk felt

Det elektromagnetiske felt er en kombination af det elektriske felt og det magnetiske felt hvis korrespondance beskrives af elektrodynamikken. 

Ingen videnskabelig undersøgelse har påvist nogen negativ biologisk påvirkning af det elektromagnetiske felt.

Der findes, som udgangspunkt, kun ét elektromagnetisk felt. Dette felt går gennem alle punkter i universet, men kan beskrives som "fladt" på steder uden magnetisk og elektrisk indflydelse. Feltet interagerer kun med feltets gauge-bosoner. En gauge boson er den partikel, der er ansvarlig for at overføre en bestemt fundamentalkraft mellem partikler. I tilfældet med elektromagnetisk kraft er fotonen det gauge boson, der formidler interaktionen mellem elektrisk ladede partikler.

Elektromagnetiske bølger 
Angivne bølger er ordnet efter stigende frekvens:
 Radiobølger
 Mikrobølger
 Ultraviolet lys
 Synligt lys
 Infrarødt lys
 Røngentstråler
 Gammastråler

Elektromagnetiske felter 
Vi er i hverdagen omgivet af elektromagnetiske felter fra blandt andet:
 Biler
 Computere
 Fjernsyn
 Hospitalsapparatur
 Høreapparater
 Industriapparater
 Jordmagnetisme
 Køkkenapparater
 Lamper
 Mobiltelefoner
 Radio- og TV-antenner/ sendemaster.
 Strømbærende ledninger.

Teori 
Et elektromagnetisk felt (E og B) frembringer en kraft F, den såkaldte Lorentzkraft, på en ladet partikel q

 

hvor v er partiklens hastighed (elektriciteten).

Eksterne kilder/henvisninger 

 The BioInitiative 2012 Report  fra bioinitiative.org

Elektromagnetisme
Elektricitet
Svend Kjærgaard Jensen

Svend Kjærgaard Jensen (født 1. juni 1947) var borgmester i Egedal Kommune 2007-2009, valgt for Venstre, skiftede til Egedal-Listen og repræsenterer nu Liberal Alliance. 

Han har siddet i to valgperioder som kommende borgmester i den tidligere Ølstykke Kommune. Han fik borgmesterposten i Egedal efter en overraskende konstituering, hvor det ellers var ventet at partifællen Willy Eliasen fra Stenløse Kommune skulle have posten. Denne situation fik Venstres hovedbestyrelse til at ekskludere Svend Kjærgaard Jensen og to af hans støtter fra partiet. De har efterfølgende dannet den liberale borgerliste Egedal-Listen.

Svend Kjærgaard Jensen er den eneste siddende borgmester, der nogensinde er blevet ekskluderet af Venstre.
Svend Kjærgaard Jensen valgte pr. 18-04-2011 at forlade Egedal-Listen og meldte sig i stedet ind i Liberal Alliance med denne begrundelse:
”Det er naturligt for mig at skifte til Liberal Alliance, fordi partiet har en række liberale mærkesager som lavere skat, mindre bureaukrati og mere personlig frihed, som Venstre de senere år har givet slip på. Danmark står midt i en økonomisk krise, hvor det er nødvendigt med et parti som Liberal Alliance, der vil reformere og få Danmark tilbage på vækstsporet,”

Noter 

Borgmestre fra Venstre
Grammy Trustees Award

Grammy Trustees Award er en amerikansk musikpris, der uddeles af Recording Academy til "individuals who, during their careers in music, have made significant contributions, other than performance, to the field of recording, dvs. til personer der over en årrække i særlig grad har bidraget til pladeindspilninger på anden måde end som kunstnere.   

Grammy Trustees Award er én af mange Grammy-priser. Den adskiller sig fra Grammy Lifetime Achievement Award, som give for kunsneriske bidrag over en hel karriere.

Modtagere af Grammy Trustees Award 
Følgende personer har modtager en Grammy Trustees Award.

Se også 

 Grammy priserne.

Eksterne henvisninger 
 Grammy prisernes website

Trustees Award